മെസ്സിയില്ലാ ബാഴ്സലോണ ഇന്ന് ആദ്യമായി ഇറങ്ങുന്നു ലാലിഗയില് ബാഴ്സലോണ സീസണിലെ ആദ്യ മത്സരത്തിന് ഇന്ന് ഇറങ്ങും. ലയണല് മെസ്സി ഇല്ലാത്ത ബാഴ്സലോണ എങ്ങനെയിരിക്കും എന്നാണ് ഫുട്ബോള് പ്രേമികള് ഉറ്റു നോക്കുന്നത്. ഇന്ന് ക്യാമ്ബ്നുവില് റയല് സോസിഡാണ് ബാഴ്സലോണയുടെ എതിരാളികള്. ക്യാമ്ബ്നുവില് ആരാധകര് ഒന്നര വര്ഷത്തിനു ശേഷം മടങ്ങിയെത്തുന്ന മത്സരമായിരിക്കും ഇത്. മെസ്സി ഇല്ലാത്തത് കൊണ്ട് തന്നെ ബാഴ്സലോണ ആരാധകര് വലിയ ആശങ്കയോടെ ആണ് ഈ പുതിയ സീസണെ നോക്കി കാണുന്നത്. പുതിയ സൈനിംഗ് ആയ മെംഫിസ് ഡിപായും എറിക് ഗാര്സിയയും സ്ക്വാഡില് ഉണ്ട്. അത് ബാഴ്സലോണക്ക് ആശ്വാസം നല്കും. പരിക്ക് മാറി ഡിയോങ്ങും സ്ക്വാഡില് എത്തി. പെഡ്രിയും ഇന്ന് ബാഴ്സലോണ സ്ക്വാഡില് ഉണ്ടാകും. പരിശീലകന് കോമാനില് ആകും ബാഴ്സലോണയുടെ എല്ലാ പ്രതീക്ഷയും. ഗ്രീസ്മന്, ഡിപായ് എന്നിവരാകും ഇന്ന് അറ്റാക്കില് ഇറങ്ങുക. പരിക്ക് ആയതു കൊണ്ട് അഗ്വേറോ ടീമിനൊപ്പം ഇല്ല. ഇന്ന് രാത്രി 11.30നാണ് മത്സരം. കളി തത്സമയം എം ടി വിയില് കാണാം.